Niðurstöðurnar verða birtar í fyrsta tölublaði Mannlífs sem kemur út föstudaginn 10. janúar . Eftirtaldir einstaklingar koma til greina og er þeim raðað í stafrófsröð : Guðrún Ögmundsdóttir Mynd / Hákon Davíð Björnsson Guðrún Ögmundsdóttir baráttukona og fyrrum þingmaður Guðrún lést að morgni gamlársdag , 69 ára að aldri , eftir baráttu við krabbamein sem hún greindist með áramótin 2018 - 9 . Guðrún , sem barðist alla tíð ötullega fyrir réttindum minnihlutahópa og þeirra sem minna mega sín , sagði í viðtali við Mannlíf að hún væri full þakklætis og stolt af því sem áunnist hefði . Þrátt fyrir að hafa verið sæmd fálkaorðunni og heiðursmerki Samtakanna ´ 78 í fyrra sagði hún stærstu viðurkenninguna vera að skjólstæðingar hennar litu á hana sem eina úr þeirra hópi . Haraldur Þorleifsson Mynd / Aðsend Haraldur Þorleifsson stofnandi Ueno Haraldur Þorleifsson stofnaði fyrir fimm árum stafræna hönnunarfyrirtækið Ueno , sem í dag er með 65 starfsmenn á Íslandi og í Bandaríkjunum . Fyrirtækið er í stöðugum vexti og segir Haraldur fyrirséð að fyrirtækið muni halda áfram að stækka og þróast . Haraldur sem er fæddur og uppalinn í Vesturbænum hefur vegna meðfædds vöðvarýrnunarsjúkdóms notað hjólastól frá því hann var 25 ára , en hann lætur sjúkdóminn ekki stöðva sig . James McDanielMynd / Aldís Pálsdóttir Gunnar Karl Ólafsson , James McDaniel og Sveinn Rúnar Einarsson Gunnar Karl , James og Sveinn Rúnar stigu fram í viðtali við Mannlíf og lýstu reynslu sinni eftir nauðgun og kynferðislegt ofbeldi . Sögðu þeir sögur sínar til að opna umræðuna um kynferðislegt ofbeldi gagnvart karlmönnum , auka skilning á þeim málum og benda á að hversu nauðsynlegt er að leita sér aðstoðar ef einstaklingar verða fyrir slíku ofbeldi Haukur Örn Birgisson Haukur Örn Birgisson hæstaréttarlögmaður og formaður Golfsamband Íslands opnaði sig um sára lífsreynslu sína , en hann og Guðríður Magndís Guðmundsdóttir , sambýliskona hans , eignuðust andvana tvíbura eftir 22 vikna meðgöngu . Pistill sem Haukur Örn skrifaði í Fréttablaðið og viðtal í Mannlíf vöktu mikil viðbrögð , en Haukur Örn sagðist ekki vanur að bera tilfinningar sínar á torg með þessum hætti . Hildur GuðnadóttirMynd / EPA Hildur Guðnadóttir tónskáld Hildur Guðnadóttir tónlistarkona og tónskáld . Sem kunnugt er hefur Hildur hlotið fjölda verðlauna og tilnefninga á árinu fyrir tónlist sína í kvikmyndinni Joker og þáttunum margrómuðu Chernobyl . Hún lenti meðal annars á lista yfir listamenn sem eiga möguleika á tilnefningu til Óskarsverðlauna fyrir tónlistina í Joker , vann Hollywood Music in Media verðlaunin í flokknum besta frumsamda tónlistin fyrir sömu tónlist og er tilnefnd til Golden Globe verðlaunanna fyrir tónlistina í myndinni . Er þá fátt upp talið . Hefur Hildur þannig náð að stilla sér upp í röð með fremstu kvikmyndatónskáldum í heimi á árinu 2019 og vekur enn mikla athygli á nýju ári . Hrafnhildur Gunnarsdóttir kvikmyndagerðarkona Kvikmyndagerðarkonan Hrafnhildur Gunnarsdóttir frumsýndi á árinu þætti sína Svona fólk . Þættirnir eru afrakstur 27 ára viðleitni Hrafnhildar til að skrásetja og varðveita samtímaheimildir um baráttu homma og lesbía ; erfiðleikana , átökin og sigrana . Um leið eru þeir áhugaverð heimild um þær miklu breytingar og framfarir sem hafa orðið í íslensku samfélagi síðustu áratugi . Þættirnir hafa því ótvírætt sögu - og menningarlegt gildi fyrir þjóðina . Ingileif Friðriksdóttir og María Rut Kristjánsdóttir aktivistar Hjónin Ingileif Friðriksdóttir , fjölmiðlakona og María Rut Kristjánsdóttir , aðstoðarmaður Þorgerðar Katrínar Gunnarsdóttur formanns Viðreisnar , hafa um árabil haldið úti hinum vinsæla fræðsluvettvangi Hinseginleikanum . Hinseginleikinn hefur í gegnum tíðina tekið á sig ýmsar ólíkar myndir , verið á samfélagsmiðlum ( rás á Snapchat og Instagram ) , orðið að vinsælum sjónvarpsþætti , fyrirlestrastöð og hlaðvarpsseríu og þannig átt þátt í að fræða ungmenni um hinsegin veruleika , veita þeim fleiri hinsegin fyrirmyndir og brjóta niður staðalímyndir . Hagaskóli Nemendur í Hagaskóla Amíra Snærós Jabali , Elín Richter , Sindri Bjarkason og og skólasystkini þeirra börðust hetjulega fyrir því að skólasystir þeirra , Zainab Safari og fjölskyldu hennar , yrðu ekki vísað úr landi . Íslensk stjórnvöld höfðu í tvígang hafnað því að taka mál fjölskyldunnar til efnislegrar meðferðar og þar með að skoða möguleikann á því að þau ættu þess kost að setjast að hér á landi . Skólasystkinin neituðu að gefast upp og fjölskyldan fékk að lokum dvalarleyfi . Sigurþóra Bergsdóttir framkvæmdastjóri Sigurþóra Bergsdóttir setti á árinu á laggirnar stuðningssetur fyrir ungt fólk , Headspace . Sigurþóra missti son sinn Berg Snæ Sigurþórsson , sem svipti sig lífi fyrir þremur árum í kjölfar kynferðisofbeldis . Sigurþóra átti frumkvæði að stofnun stuðningssetursins með það að markmiði að auka þjónustu við ungt fólk sem dettur á milli kerfa í samfélaginu og á erfitt með að finna heildstæða þjónustu , og stuðla þannig að því að ungt fólk í vanda fái aðstoð fyrr . Slysavarnafélagið Landsbjörg Sjálfboðaliðar slysavarnafélagsins Landsbjargar eru ávallt boðnir og búnir til að aðstoða fólk í neyð . Félagið er þverskurður af íslensku þjóðinni og innan raða þess eru einstaklingar af öllum kynjum , úr öllum starfsstéttum , alls staðar á landinu . Félagar Landsbjargar stóðu vaktina í óveðrinu sem geisaði yfir landið í desember , sem og í leitum að einstaklingum bæði í lok árs og byrjun ársins 2020 .